Document ID: 32007R0578

REGOLAMENT TAL-KUMMISSJONI (KE) Nru 578/2007
tal-25 ta’ Mejju 2007
dwar il-32 sejħa speċjali għall-offerti fil-qafas tas-sejħa permanenti għall-offerti pprovduta mir-Regolament (KE) Nru 1898/2005, Kapitolu III
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u partikolarment l-Artikolu 10 tiegħu,
Billi:
(1)
F'konformità ma' l-Artikolu 47 tar-Regolament tal-Kummissjoni (KE) Nru 1898/2005 tad-9 ta' Novembru 2005 li jistipula r-regoli dettaljati għall-implimentazzjoni tar-Regolament tal-Kunsill (KE) Nru 1255/1999 f'dak li jirrigwarda l-miżuri ta' intervent fis-suq tal-butir u tal-krema tal-ħalib (2), l-organizzazzjonijiet ta' intervent qed jiftħu sejħa permanenti għall-offerti għall-għoti ta' l-għajnuna għall-butir ikkonċentrat. L-Artikolu 54 ta' dan ir-Regolament jistipula li filwaqt li jitqiesu l-offerti li jsiru għal kull sejħa partikolari, ammont massimu ta’ għajnuna huwa stabbilit għall-butir konċentrat ta’ kontenut minimu ta’ xaħam ta’ 96 %.
(2)
Jeħtieġ li tiġi pprovduta l-garanzija ta’ destinazzjoni msemmija fl-Artikolu 53(4) tar-Regolament Nru 1898/2005, sabiex jiġi żgurat li l-butir konċentrat jasal fis-settur kummerċjali tal-bejgħ bl-imnut.
(3)
Fuq il-bażi ta’ l-eżami ta’ l-offerti rċevuti, il-proċedura ta’ l-appalt m’għandhiex issir.
(4)
Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni tal-ħalib u l-prodotti tal-ħalib,
ADOTTAT DAN IR-REGOLAMENT:
Artikolu 1
Għall-32 sejħa individwali għall-offerti fil-qafas tas-sejħa permanenti għall-offerti pprovduta mir-Regolament (KE) Nru 1898/2005 Kapitolu III, il-proċedura ta’ l-appalt m’għandhiex issir.
Artikolu 2
Dan ir-Regolament għandu jidħol fis-seħħ fis-26 ta’ Mejju 2007.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, 25 ta’ Mejju 2007.

Labels: 3
17
19
5